Ég held að nágrannar mínir hafi það á tilfinningunni að ég lifi of góðu lífi . Í gær var ég úti í garði að rífa upp stétt sem er hér við garðdyrnar . Þetta var puð og maður verður nokkuð þreyttur í bakinu á að bogra . En ég erfiðaði . Svo heyrði ég að nágranni minn Lars kom inn í garðinn til að virða fyrir sér framkvæmdirnar . Hann byrjaði á að dást að dugnaðinum í mér og spurði mig svo hvert verkefnið væri . Ég lýsti í stuttu máli að nú átti að planta berjatrjám þar sem stéttinn er nú . „ Noh , þetta hljómar eins og vinna í nokkrar helgar . “ „ Já , “ svara ég hugsandi . „ Það er gott , “ segir hann . „ Þú átt ekki að hafa það betra en við hinir . “ Það tók mig nokkrar sekúndur að skilja hvað hann átti við , minn góði nágranni Lars . Honum finnst ég hafa það gott . Betra en hann og þeir sem hann þekkir . Og það er sko ekkert til að skammast sín fyrir . Ég er herra lífs míns og mér tekst að gera líf mitt gott . Var niðurstaða mín . Yo . Þetta minnti mig á tímabil þegar ég deildi íbúð með Eiríki og Hrefnu tveimur ágætum sagnfræðingum sem ég kynntist í MH . Ég var rúmlega tvítugur og þriggja barna faðir og hafði nóg að gera . Um jól var mér var gefin bók , held að systir mín góð hafi fært mér bókina með titilinn : Elskaðu sjálfan þig . Ég las bókina með töluverðri athygli . Meginþráður bókarinnar var , eins og titillinn gefur til kynna , að maður eigi að elska sjálfan sig í stað þess að fylla lífið af sjálfsásökunum og hörðum sjálfsdómum . Í dag heitir þetta , sá ég á bókmenntavefsíðu sem ég las í morgun , self-compassion . Sjálfs-samúð . ( „ Samúð fær okkur til að horfa inn í hjarta okkar , uppgötva hvað fær okkur til að finna til . “ ) Eftir lestur bókarinnar , Elskaðu sjálfan þig , gekk ég um og dásamaði sjálfan mig . ( Bæði í gríni og alvöru ) . Sagði frægðarsögur og setti mig hvað eftir annað í gott ljós . Ég skynjaði að sjálfsögðu að sagnfræðingarnir tveir og sambýlingar mínir voru ekki allskostar ánægðir með þessa þróun . En ég hélt kampakátur áfram og lét ekki efasemdir þeirra trufla mig . Og hvað gerðist ? Ég fann hvernig ég lyftist allur upp . Varð enn betri útgáfa af sjálfum mér . Svona Snæi minn , þú ert bara fínn .